text: Gallaveitslan 2022 verður leygardagin 30. apríl kl. 17.30 í Bygdahúsinum á Strondum við StÍF sum fyriskipara.
text: #000000
text: Undirtøkan fyri árligu Gallaveitsluni í hondbólti hevur øll árini verið sera góð og er eitt av hæddarpunktunum valið av ársins leikarum, venjarum og dómarum. Aftur í ár verður Hondbóltsambandið ein virkin viðleikari í samband við tiltakið. Meðan StÍF hevur ábyrgdina av sjálvari veitsluni, verður tað HSF, sum avgreiður atkvøðugreiðsluna um ársins hetta og hatta. Eins og í fjør verður handanin av ársins nævnum áðrenn sjálvt borðhaldið. Tað vera høvuðs-, deildar- og stórstuðlar hjá HSF, sum fara at lata og handa steypini. Tey ið velja eru, eitt leikaraumboð/liðskipari, venjararnir hjá liðunum í SMS- og Burn deildini, fjølmiðlarnir, sum fylgja hondbóltinum og landsliðsvenjararnir hjá ávikavist kvinnum og monnum. Atkvøtt verður við 3, 2 og 1 stigi, og atkvøðugreiðslan, sum er almenn, verður eftir finalurnar.
text: #000001
text: Evstamark fyri tilmelding til Gallaveistsluna er fríggjadagin 15. apríl. Prísur kr. 400,- fyri hvønn. Tilmelding fer fram við at hvørt felag sær sendur eitt yvirlit yvir hvørjir persónar eru við til bokhald@stif.fo. Samstundis skal samsvarandi upphæddin flytast til konto í Betri Banka 9181-5038687, viðmerk felag/gallaveitslan 2022.
text: #000002
text: 17.30 Bjóða verður vælkomin við vælkomstdrykki og myndatøku
text: #000003
text: StÍF og HSF gleða seg at bjóða vælkomin til Gallaveitsluna 2022. Undirtøkan verður ivaleyst góð, og vónandi síggja vit leikarar, venjarar, dómarar, leiðarar og nevndarlimir, soleiðis at vit, saman við stóru stuðlunum hjá HSF og miðlunum, fáa eina rimmar veitslu, og ein virðuligan enda á hondbóltskappingarárið 2021/22.
text: #000004
text: Hesar 16 møta Svøríki og Íslandi
text: #000005
text: Hondbóltssambandið og shippingfyritøkan Navigare hava longt verandi stuðulsavtalu fram til 2026.
text: #000007